

**Аудан әкімдігінің "Ауданның мектепке дейінгі білім беру ұйымдарындағы және мектепке дейінгі шағын орталықтардағы балалардың тамағы үшін ата - аналардың ай сайынғы төлем ақысының көлемін бекіту туралы" 2010 жылғы 23 шілдедегі № 149-қ қаулысына өзгерістер мен толықтырулар енгізу туралы**

Маңғыстау облысы Мұнайлы ауданы әкімдігінің 2011 жылғы 28 маусымдағы № 83-қ Қаулысы. Маңғыстау облысы Әділет департаментінде 2011 жылғы 15 шілдеде № 11-7-94 тіркелді

      Қазақстан Республикасының 2001 жылғы 23 қаңтардағы № 148 «Қазақстан Республикасындағы жергілікті мемлекеттік басқару және өзін - өзі басқару туралы», 2007 жылғы 27 шілдедегі № 319 «Білім туралы» Заңдарына, Қазақстан Республикасының Үкіметінің 2004 жылғы 21 желтоқсандағы № 1353 «Мектепке дейінгі білім беру ұйымдары қызметінің үлгі ережесін бекіту туралы» қаулысына және Қазақстан Республикасының Білім және ғылым министрлігінің 2006 жылғы 7 шілдедегі № 372 «Балалар толық және жарты күн болатын мектепке дейінгі шағын орталықтар қызметін ұйымдастырудың үлгілік ережесін бекіту туралы» бұйрығына сәйкес, аудан әкімдігі **ҚАУЛЫ ЕТЕДІ:**  
      1. Аудан әкімдігінің 2010 жылғы 23 шілдедегі «Ауданның мектепке дейінгі білім беру ұйымдарындағы және мектепке дейінгі шағын орталықтардағы балалардың тамағы үшін ата - аналардың ай сайынғы төлем ақысының көлемін бекіту туралы» № 149 - Қ қаулысына (Мұнайлы ауданының Әділет басқармасында 2010 жылғы 9 тамызында № 11-7-75 болып мемлекеттік тіркеу тізіміне енгізілген; «Мұнайлы» газетінің 2010 жылғы 13 тамыздағы № 44 - 45 санында жарияланған) мынадай өзгерістер мен толықтырулар енгізілсін:  
      Жоғарыда көрсетілген қаулымен бекітілген 1 қосымша жаңа редакцияда жазылсын;  
      Жоғарыда көрсетілген қаулының 2 тармағындағы «2 қосымшаға» деген сөзден кейін «және ай сайынғы төлем ақысынан 80%-ға босатылатын балалар санаты 3 қосымшаға» деген сөздермен толықтырылсын;  
      2. Осы қаулының орындалысын бақылау аудан әкімінің орынбасары Қ.Оңдабаевқа жүктелсін.  
      3. Осы қаулы ресми жарияланғаннан кейін 10 күнтізбелік күн өткен соң қолданысқа енеді.

*Әкім                                    Е. Әбілов*

*"*КЕЛІСІЛДІ"  
      "Мұнайлы аудандық білім бөлімі"  
      мемлекеттік мекемесінің бастығы  
      З. Тастемирова  
      28 маусым 2011 жыл

Мұнайлы ауданы әкімдігінің  
2011 жылғы 28 маусымдағы  
№ 83 - қ қаулысына 1 қосымша

**Мектепке дейінгі білім беру ұйымдарындағы және мектепке дейінгі шағын орталықтардағы балалардың 1 күндік тамақ калькуляциялық нормасы**

|  |  |  |
| --- | --- | --- |
| **Тағамдар** | **тағамдардың бірлігінің орташа бағасы** | **1 баланың бір күндік нормасы** |
| **Мектепке дейінгі білім беру ұйымдарындағы, мектепке дейінгі шағын орталықтардағы балалардың жасы** |
| **3 жасқа дейінгі** | **3 жастан 6 жасқа дейін** |
|  |  | **құны,тенге** | **құны, тенге** |
| Бидай наны | 100 | 5.5 | 8 |
| Қара бидай наны | 100 | 2.5 | 4 |
| Бидай ұны | 72 | 1.152 | 1.44 |
| Жарма, бұршақ, макарон өнiмдерi | 200 | 4 | 6 |
| Картоп | 130 | 15.6 | 24.7 |
| Әр түрлi көкөнiстер | 230 | 41.4 | 46 |
| Жас жемiстер | 330 | 29.7 | 19.8 |
| Кептiрiлген жемiстер | 1200 | 12 | 12 |
| Кондитерлiк тағамдар | 545 | 2.18 | 5.45 |
| Қант | 200 | 7 | 9 |
| Сары май | 650 | 7.8 | 13 |
| Өсiмдiк майы | 365 | 1.825 | 2.555 |
| Жұмыртқа (дана) | 22 | 5.50 | 11 |
| Сүт | 195 | 97.5 | 81.9 |
| Сүзбе | 320 | 12.8 | 12.8 |
| Ет | 1000 | 60 | 100 |
| Балық | 400 | 8 | 18 |
| Қаймақ | 460 | 2.3 | 2.3 |
| Шай | 1400 | 0.28 | 0.28 |
| Тұз | 40 | 0.08 | 0.2 |
| Ашытқы | 1250 | 1.25 | 1.25 |
| **Барлығы:** |  | **318.367** | **379.675** |
| **1 баланың орташа тамақтану нормасы** |  |  | **349.0** |

**Ескерту:** Тағамдардың орта бағасы 2011 жылдың 1-ші қаңтарына көрсетілген статистикалық мәліметтерге сәйкес.

Мұнайлы ауданы әкімдігінің  
2011 жылғы 28 маусымдағы  
№ 83 - қ қаулысына 2 қосымша

**Мектепке дейінгі білім беру ұйымдарындағы және мектепке дейінгі шағын орталықтардағы ай сайынғы төлемақысынан 80% - ға босатылатын балалардың санаты**

      1. Жан басына шаққандағы орташа табысы ең төменгі жалақы мөлшерінен аспайтын, ҚР - ның қолданыстағы заңнамасына сәйкес әлеуметтік көмек алатын отбасының балалары;  
      2. Төрт және одан да көп кәмелетке толмаған балалары бар көп балалы отбасыларының балалары.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК